Eldar Zjanikajev

Eldar Zjanikajev Sufjanovitsj (russisk: Эльдар Жаникаев Суфянович - født 4. mars 1990 i Naltsjik, Kabardino-Balkaria)  er en russisk vokalist og låtskriver. Han representerte republikkene Kabardino-Balkaria og Karatsjajevo-Tsjerkessia i  Tyrkvisjonens sangkonkurranse i 2013 og 2014. 

Zjanikajev vant en internasjonal festival for unge komponister i seksårsalderen, og da han var ni år var han yngste deltaker i den internasjonale radiofestivalen Salam-Alaikum. Da han var 18 ble han uteksaminert fra kunst- og kulturhøyskolen, og han har senere deltatt i regionale sangkonkurranser. Zjanikaev arbeider ved det statlige musikkteateret.

Zjanikajevs fremføring av «Adamdı bizni atıbız», som også har den russiske tittelen «Imja nam tsjelobek», i Tyrkvisjonen i 2013 vant en pris utdelt av TMB TV for beste solopptreden.

Referanser

Russiske sangere
Deltakere i Tyrkvisjonens sangkonkurranse
Personer fra Kabardino-Balkaria
Fødsler i 1990